Diari Oficial de la Generalitat Valenciana


Sumari del DOGV 8774, del 30-03-2020 (2020/2664)

RESOLUCIÓ de 20 de març de 2020, del Consell d'Administració de l'Autoritat de Transport Metropolità de Valencia, per la qual s'aproven les tarifes i els títols de transport de coordinació o d'integració i d'altres títols propietat de l'ATMV.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8774

Data del DOGV
:   30-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2664


Data del document
:   20-03-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 20 de març de 2020, del Consell d'Administració de l'Autoritat de Transport Metropolità de Valencia, per la qual s'aproven les tarifes i els títols de transport de coordinació o d'integració i d'altres títols propietat de l'ATMV. [2020/2664]  
L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol (modificada per l'LO 1/2006, de 10 d'abril), atribueix a la Generalitat, en l'article 49.15, la competència exclusiva en matèria de transport terrestre dins de la Comunitat Valenciana.  
Per la seua banda, la Llei 6/2011, d'1 d'abril, de la Generalitat, de mobilitat de la Comunitat Valenciana, en l'article 39.1, encomana a l'Administració la fixació de tarifes màximes aplicades als títols de transport propis dels operadors de serveis públics de la seua competència.  
Per mitjà de l'article 90.1 de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, es crea l'Autoritat de Transport Metropolità de València (d'ara en avant, ATMV), com a organisme autònom de la Generalitat, adscrit a la conselleria competent en matèria de transport, a fi d'exercir, en l'àmbit territorial de l'organisme, les competències en matèria de transport públic regular de viatgers de la Generalitat i les dels municipis que li deleguen les seues competències en matèria de transport públic, amb la qual cosa se li atribueixen, entre d'altres, les funcions de disseny i aprovació del règim tarifari i les relatives a informació a l'usuari, publicitat i qualitat dels serveis, en virtut dels apartats 5.e i 5.h de l'article 90 d'aquesta llei.  
Així mateix, l'article 2.e del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, indica que una de les funcions de l'ATMV és la relativa al disseny, l'aprovació i la gestió del règim tarifari dels serveis de transport de la seua competència. Al seu torn, segons l'article 8.1.c del mateix text, correspon al Consell d'Administració aprovar el règim tarifari dels serveis de transport públic regular de viatgers.  
  
L'ATMV va assumir la competència relativa al disseny, l'aprovació i la gestió del règim tarifari dels serveis de transport de la seua competència amb data d'efectes d'1 de gener de 2019, per mitjà de l'acord del seu consell d'administració de 23 d'octubre de 2018.  
D'acord amb la distribució competencial esmentada, quan siga procedent introduir modificacions que afecten l'àmbit de l'àrea metropolitana de València en la redacció de l'Ordre 3/2018, de 14 de març, de la Conselleria d'Habitatge, Obres Públiques i Vertebració del Territori, per la qual s'aproven les tarifes màximes dels títols de transport d'ús en l'àrea de transport metropolità de València, inclosos els serveis públics de transport prestats per Ferrocarrils de la Generalitat Valenciana (FGV), les del sistema TAM a Alacant i les del TRAM a Castelló, o bé siga procedent dictar resolucions d'establiment de tarifes, correspon al Consell d'Administració de l'ATMV aprovar les unes i les altres.  
  
Pel que fa a les tarifes aplicables als títols de transport de coordinació o d'integració propietat de l'ATMV, és procedent dictar una resolució de l'ATMV que implica donar una nova redacció a les prescripcions de l'Ordre 3/2018, de 14 de març, esmentada anteriorment.  
Com a novetats respecte a l'anterior Ordre 3/2018, de 14 de març, s'han inclòs les modificacions següents:  
En primer lloc, s'habilitarà el transbord entre línies de MetroBus als posseïdors del bo transbord AB per a afavorir així la mobilitat transversal dins de l'àrea metropolitana de València.  
En segon lloc, amb la finalitat de dotar de més publicitat i transparència els títols i les condicions d'utilització d'aquests, s'introdueix la definició dels diferents títols de coordinació o d'integració i d'altres títols propietat de l'ATMV amb caràcter exegètic.  
En tercer lloc, s'ha procedit a incloure dos títols nous, un que es diu ?títol esdeveniments- i un altre anomenat ?títol temporalitat?.  
En quart lloc, s'ha inclòs en l'apartat quart la possibilitat que el Consell d'Administració d'ATMV aprove reduccions ocasionals totals o parcials respecte del preu dels diferents títols regulats en aquesta resolució, així com de les condicions d'ús d'aquests títols, en esdeveniments organitzats per la mateixa ATMV en el marc del compliment de les seues finalitats fundacionals, per raons associades a mesures puntuals de foment i conscienciació ciutadana de la mobilitat sostenible, per col·laboració ciutadana en projectes pilot o en fase de prova liderats per l'ATMV o en esdeveniments que impliquen reducció significativa de trànsit rodat en determinats àmbits a fi de facilitar la mobilitat mitjançant el transport públic.  
En cinqué i últim lloc, es rebaixa la tarifa aplicable a la venda del suport personalitzat, que passa de 5 a 4 euros, tot i que es manté la tarifa d'enviament a domicili d'1 ?.  
En exercici de la potestat tarifària atribuïda per l'article 90.5.e de la Llei 13/2016, de 29 de desembre, i per l'article 2.e del Decret 81/2017, de 23 de juny, del Consell, amb l'acord previ del Consell d'Administració d'ATMV en la sessió de 6 de març de 2020, resolc:  
  
Primer. Objecte  
Constitueix l'objecte d'aquesta resolució la regulació de les tarifes i els títols de transport de coordinació o d'integració i d'altres títols propietat de l'ATMV.  
  
Segon. Títols de transport de coordinació o integració corresponents a l'àrea metropolitana de València i les seues tarifes  
Els títols de transport de coordinació o integració d'ús a l'àrea de transport metropolità de València, i la definició i descripció d'aquests són els que es recullen en l'annex I d'aquesta resolució.  
Les tarifes aplicables als títols esmentats en l'apartat anterior són les que es recullen en l'annex II d'aquesta resolució, inclosos els impostos i l'assegurança obligatòria de viatgers (IVA inclòs).  
  
Tercer. Altres títols de transport propietat de l'ATMV i les seues tarifes  
1. Títols específics de línies  
Els títols per a serveis específics de MetroBus d'ús a l'àrea de transport metropolità de València, i la definició i descripció d'aquests són els que es recullen en l'annex III d'aquesta resolució.  
Les tarifes aplicables als títols esmentats en l'apartat anterior són les que es recullen en l'annex IV d'aquesta resolució, inclosos els impostos i l'assegurança obligatòria de viatgers (IVA inclòs).  
2. Títol esdeveniments  
El títol esdeveniments és un títol de transport que s'adapta a les necessitats derivades dels organitzadors d'un esdeveniment. Els títols s'han de carregar en suports anònims que es podran adaptar a la imatge de l'esdeveniment i els ha d'adquirir l'organitzador.  
Les característiques i tarifes d'aquest títol s'estableixen en l'annex V d'aquesta resolució.  
Les condicions d'adquisició dels títols han de ser les que acorden l'ATMV i l'entitat organitzadora i han d'estar descrites en el contracte de col·laboració el model del qual figura en l'annex VI d'aquesta resolució.  
3. Títol temporalitat  
El títol temporalitat és un títol de transport que s'adapta a les necessitats de l'Administració per a donar resposta als supòsits següents:  
  
· Esdeveniments organitzats per la mateixa ATMV en el marc del compliment dels seus fins fundacionals.  
· Per raons associades a mesures puntuals de foment i conscienciació ciutadana de la mobilitat sostenible.  
· Col·laboració ciutadana en projectes pilot o en fase de prova liderats per l'ATMV.  
· Esdeveniments que impliquen una reducció significativa de trànsit rodat en determinats àmbits a fi de facilitar la mobilitat per mitjà del transport públic.  
Els títols s'han de carregar en suports anònims que es podran adaptar a la imatge de l'esdeveniment que es pretén promocionar.  
Les característiques i tarifes d'aquest títol s'estableixen en l'annex V d'aquesta resolució.  
Les condicions d'adquisició dels títols han de ser que les acorde el Consell d'Administració de l'ATMV.  
  
  
Quart. Reduccions  
1. Les reduccions vigents en els títols de coordinació o d'integració propietat de l'ATMV es troben definides en l'annex VII d'aquesta resolució.  
2. El Consell d'Administració de l'ATMV podrà acordar per motius justificats reduccions ocasionals totals o parcials respecte del preu dels diferents títols regulats en aquesta resolució, inclòs el títol temporalitat, així com de les condicions d'ús d'aquests títols, reduccions que poden estar adreçades a col·lectius específics quan així ho determine el Consell d'Administració de l'ATMV.  
3. Aquesta mesura és aplicable en els supòsits següents:  
Esdeveniments organitzats per la mateixa ATMV en el marc del compliment de les seues finalitats fundacionals.  
Per raons associades a mesures puntuals de foment i conscienciació ciutadana de la mobilitat sostenible.  
Col·laboració ciutadana en projectes pilot o en fase de prova liderats per l'ATMV.  
Esdeveniments que impliquen una reducció significativa de trànsit rodat en determinats àmbits a fi de facilitar la mobilitat per mitjà del transport públic.  
  
Cinqué. Determinació de les zones de validesa a València  
A l'efecte del sistema tarifari i de la utilització dels títols de coordinació propietat de l'ATMV, l'àrea metropolitana de València es divideix en quatre zones denominades A, B, C i D i distribuïdes segons consta en l'annex VIII d'aquesta resolució.  
El pla zonal inclòs en l'annex VIII està referit a trajectes que s'han de fer exclusivament amb títols de transport de coordinació o d'integració i d'altres títols propietat de l'ATMV en la xarxa de MetroBus. En el cas d'utilitzar aquests títols en la xarxa d'EMT o Metrovalencia, s'hauran de prendre com a referència els seus plans zonals respectius.  
  
Sisé. Tarifes dels suports de la targeta Móbilis  
Les tarifes dels suports de la targeta Móbilis són les que es recullen en l'annex IX.  
  
Seté. Pèrdua d'efectes  
En l'àmbit competencial de l'ATMV queden sense efectes els articles 1.1, 1.2 (excepte el relatiu a l'incís de mínim de percepció) i 2.2 de l'Ordre 3/2018, de 14 de març, de la Conselleria d'Habitatge, Obres Públiques i Vertebració del Territori, per la qual s'aproven les tarifes màximes dels títols de transport d'ús en l'àrea de transport metropolità de València, inclosos els serveis públics de transport prestats per Ferrocarrils de la Generalitat Valenciana (FGV), les del sistema TAM a Alacant i les del TRAM a Castelló, pel que fa a l'àrea metropolitana de València.  
  
Huité. Producció d'efectes  
Aquesta resolució produirà efectes a partir del dia 1 del mes següent a aquell en què es publique en el Diari Oficial de la Generalitat Valenciana.  
Contra aquesta resolució, que posa fi a la via administrativa, es podrà interposar un recurs potestatiu de reposició davant del Consell d'Administració de l'ATMV en el termini d'un mes a comptar de l'endemà de ser publicada, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Una vegada transcorregut aquest termini, únicament es podrà interposar un recurs contenciós administratiu, regulat en la Llei 29/1998, de 13 de juliol, reguladora de la jurisdicció contenciosa administrativa, sense perjudici, si escau, de la procedència del recurs extraordinari de revisió d'acord amb el que estableixen els articles 125 i 126 de la Llei 39/2015, d'1 d'octubre, de procediment administratiu comú de les administracions públiques.  
  
  
València, 20 de març de 2020.- El president del Consell d'Administració de l'Autoritat de Transport Metropolità de València i conseller de Política Territorial, Obres Públiques i Mobilitat: Arcadi España García.  
  
  
  
  
ANNEX II  
Tarifes aplicables als títols de transport de coordinació   
o integració propietat de l'ATMV  
  
Títols Zones  
 A AB  
Bo transbord 9,00 € 15,50 €  
T-1 4,00 € -  
T-2 6,70 € -  
T-3 9,70 € -  
  
  
  
Títol Zones  
 A, B o C D AB, BC o CD ABC o BCD ABCD  
Abonament transport 45,00 € 34,00 € 58,30 € 68,70 € 79,10 €  
  
  
ANNEX IV  
Tarifes d'altres títols de transport propietat de l'ATMV  
  
Títol Tarifa (en euros)  
Parc Tecnològic bo 10 viatges 7,75 €  
Alcàsser-Silla bo 10 viatges 7,75 €  
Bo Mislata 10,30 €  
Marxant-exprés bo 10 viatges 31,25 €  
  
Annex VI  
Contracte de col·laboració per a la venda del títol esdeveniment  
  
CONTRACTE DE COL·LABORACIÓ ENTRE ..............................  
 I L'AUTORITAT DE TRANSPORT METROPOLITÀ DE VALÈNCIA  
  
  
València, .... de/d- .... de ....  
  
REUNITS  
D'una part, el Sr. / la Sra. .................................................., com a director/a - gerent de l'Autoritat de Transport Metropolità de València (d'ara en avant, ATMV) amb NIF .................................  
  
D'una altra part, el Sr. / la Sra. ................................................., representant de l'entitat .............................................................., amb CIF ......................... i amb domicili al carrer ..........................................................., de/d- ...............................................  
  
  
MANIFESTEN  
  
  
- Que ...................................... està organitzant el .......................................................... que se celebrarà en l'àmbit metropolità de València entre les dates ......................................... i ............................................  
  
- Que l'ATMV prestarà la seua col·laboració en la realització de l'esdeveniment esmentat en els termes i condicions que es recullen en el contracte actual.  
Les parts, que es reconeixen mútuament amb capacitat legal suficient per a obligar les respectives entitats, acorden el contracte actual que s'ha de regir per les següents  
  
CLÀUSULES  
  
PRIMERA. OBJECTE  
L'objecte d'aquest contracte consisteix en el subministrament per part de l'ATMV de/d- .............. títols de transport de/d- ............... dies vàlids en la zona A del sistema zonal de l'ATMV. La compra dels títols comporta la compra de/d- .... suports.  
  
SEGONA. CARACTERÍSTIQUES DELS TÍTOLS  
Inclou trajecte d'anada a l'aeroport: [Sí/No]  
Inclou trajecte de tornada a l'aeroport: [Sí/No]  
Dates de validesa dels títols: .......... dies, des del dia ...... de/d- ............ de ...... fins al dia ...... de/d- .......... de ........  
  
TERCERA. CARACTERÍSTIQUES DEL SUPORT  
El suport està adaptat a la imatge de l'esdeveniment: [Sí/No]  
En el cas que estiga adaptat, l'organitzador haurà de proporcionar a l'ATMV amb una antelació de/d- ?. dies un arxiu amb el format, les dimensions i les característiques indicades per l'ATMV.  
  
QUARTA. LLOC DE RECOLLIDA  
Els títols objecte del contracte actual s'han de lliurar en l'Oficina d'Atenció al Client d'ATMV situada a l'estació de metro de Colón, entresol (plaça dels Pinazos, s/n, 46470 València).  
  
CINQUENA. CONDICIONS ECONÒMIQUES I FORMA DE PAGAMENT  
El preu de cada títol es fixa en ............ - (IVA inclòs).  
El preu de cada suport, en el cas que l'organitzador el sol·licite, es fixa en 2 - (IVA inclòs).  
En el moment de l'encàrrec dels títols, l'ATMV presentarà a ??????????.. una factura per import de 100 % dels títols i suports subministrats, que requerirà el pagament d'un import de/d- ?????..- (IVA inclòs).  
L'entitat haurà d'aportar el justificant bancari en un termini de/d- ... dies hàbils posteriors a l'encàrrec. L'ATMV no carregarà els títols fins que s'haja presentat el justificant de la transferència bancària.  
Els pagaments s'han d'efectuar sempre per mitjà de transferència bancària al número de compte de l'ATMV.  
  
SISENA. DEVOLUCIÓ I LIQUIDACIÓ  
L'organització es compromet a retornar els títols no utilitzats, durant la setmana del dia .......... al dia ........... de/d- ....................... de .................... (tots dos inclosos). El nombre màxim de títols no utilitzats que cal retornar és del 2 %, tenint en compte que únicament són susceptibles de devolució els títols anònims el suport dels quals no s'haja adaptat a la imatge de l'esdeveniment en els termes indicats en la clàusula tercera i que no hagen sigut objecte de cap validació.  
  
Una vegada lliurats els títols no consumits per part de l'organització, l'ATMV ha de comprovar que efectivament no han sigut utilitzats i s'ha de procedir a la devolució de l'import que corresponga. Per a fer-ho, l'organització ha de presentar una factura a l'ATMV per l'import de la devolució.  
  
SETENA. DURACIÓ  
Aquest contracte estarà vigent des de la data en què se signe fins al dia .............. de/d- ............ de .................  
  
HUITENA. CAUSES DE RESOLUCIÓ  
La resolució del contracte podrà produir-se per:  
Mutu acord de les parts  
Incompliment d'alguna de les obligacions establides en les clàusules d'aquest contracte.  
Altres causes establides en la legislació vigent.  
  
  
  
NOVENA. MODIFICACIONS EN EL CONTRACTE  
Les parts, de mutu acord, podran modificar els pactes que recull aquest contracte, els quals hauran de formalitzar-se per escrit i annexar-se al contracte.  
  
DESENA. QÜESTIONS DE LITIGI  
Per a la resolució de qualsevol controvèrsia que puga sorgir en la interpretació o aplicació d'aquest contracte, les dues parts se sotmeten a la jurisdicció ordinària dels tribunals en l'àmbit dels quals té la seu l'ATMV.  
Com a prova de conformitat, les parts signen aquest document per duplicat, el dia i al lloc esmentats a l'inici.  
  
Sr. /Sra. ...........................................................  
Sr. /Sra. ...........................................................  
  
Director/a - gerent de l'ATMV  
 ........................................................  
Annex VIII  
  
Pla zonal aplicable per a trajectes efectuats amb títols de transport de coordinació o d'integració i d'altres títols propietat de l'ATMV en la xarxa de MetroBus  
  
  
Annex IX  
Tarifes dels suports de les targetes Móbilis  
  
Suports (originals i duplicats) Tarifa (en euros)  
Personalitzada (d'ATMV) 4,00  
Anònima (suport plàstic) 2,00  
  
  
L'enviament a domicili del suport personalitzat comporta un cost addicional d'1 ?.  
Les característiques dels suports i les seues condicions de caducitat, restauració, restitució, anul·lació i bescanvi de títols de coordinació han de ser les que es descriuen en les ?Normes tarifàries de l'ATMV?.